Dobre pnevmatike in vzmetenje pomenijo dobro vodljivost in udobno vožnjo električnega skiroja.  Večja pnevmatika, pomeni, boljšo vodljivost in boljši občutek pri vožnji, hkrati pa lažje premaguje neravnine na vozišču. Polna pnevmatika je polna guma, zato je brez vzmetenja tak skiro precej rigiden oz. “trd” za vožnjo. Polna pnevmatika ima to prednost, da ima daljšo življenjsko dobo in je ni mogoče predreti, zato je vzdrževanje samega skiroja lažje in cenejše. “Honeycomb” guma je priljubljena rešitev med vozniki skirojev, saj združuje udobje klasične pnevmatike in lažjega vzdrževanje električnega skiroja. Klasična pnevmatika je najbolj priljubljena med vozniki električnih skirojev, ker je izredno udobna, vendar je tak skiro treba pogosteje vzdrževati in paziti na tlak v pnevmatikah.